รมว.พณ.คาดศก.โลกกระทบหุ้นไทยระยะสั้น
"กิตติรัตน์" คาดภาวะตื่นศก.ถดถอยทั่วโลก กระทบตลาดหุ้นไทยแค่สัปดาห์นี้
23 ก.ย. 2554

"กิตติรัตน์" คาดภาวะตื่นศก.ถดถอยทั่วโลก กระทบตลาดหุ้นไทยแค่สัปดาห์นี้           นายกิตติรัตน์ ณ ระนอง รองนายกรัฐมนตรีและรมว.พาณิชย์ อดีตกรรมการและผู้จัดการ ตลาดหลักทรัพย์แห่งประเทศไทย (ตลท.) กล่าวถึงภาพรวมตลาดหุ้นไทยร่วงลงหนักเช้าวันนี้ เป็นในทิศทางเดียวกับตลาดหุ้นทั่วโลกที่เกิดความตกใจว่าภาวะเศรษฐกิจโลกอาจเกิดการลดถอย และความผิดหวังของนักลงทุนที่รัฐบาลรัฐบาลไม่ได้ใช้มาตรการผ่อนคลายเชิงปริมาณทางการเงิน (QE3) ออกมากระตุ้นเศรษฐกิจอีกรอบ          อย่างไรก็ตาม เชื่อว่าสถานการณ์ดังกล่าวจะกระทบกับตลาดหุ้นไทยในระยะสั้น เพราะเป็นเรื่องเก่าที่ตลาดรับรู้มาแล้ว และพอจะคาดการณ์ได้บ้าง ดังนั้น ในสัปดาห์หน้าเชื่อว่าตลาดหุ้นไทยคงไม่ตกลงอย่างหนักอีกแล้ว และโชคดีที่วันนี้เป็นวันทำการสุดท้ายของสัปดาห์นี้ ยังมีเวลาในวันหยุดเสาร์-อาทิตย์ที่นักลงทุนจะสามารถวิเคราะห์ได้ว่าเศรษฐกิจไทยมีพื้นฐานที่ดี รวมถึงภาพรวมเศรษฐกิจเอเชียยังดีอยู่ จึงเชื่อว่าไม่น่าจะมีการแห่เทขายหุ้นออกมาแล้ว และจะมีการนำเงินกลับเข้ามาลงทุนในเอเชีย